
1. Parengto sprendimo projekto tikslai ir uždaviniai.
Šio sprendimo projekto tikslas – pritarti Kretingos rajono savivaldybės administracijos dalyvavimui asocijuoto partnerio teisėmis projekte „Baltijos regiono mėlynasis atsparumas“ (angl. k. „Baltic Blue Resilience“) (toliau – Projektas) ir įgalioti Kretingos rajono savivaldybės administracijos direktorių pasirašyti su Projektu susijusius dokumentus.
2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.
Teikiamu tarybos sprendimo projektu naujas teisinis reguliavimas nenustatomas. Sprendimo projektu siūloma pritarti Kretingos rajono savivaldybės administracijos dalyvavimui Projekte asocijuoto partnerio teisėmis ir įgalioti Kretingos rajono savivaldybės administracijos direktorių pasirašyti su dalyvavimu Projekte susijusius dokumentus.
Priėmus teikiamą tarybos sprendimo projektą, keisti ar pripažinti netekusiais galios galiojančių teisės aktų nereikės.
3. Kokių rezultatų laukiama.
Kretingos rajono savivaldybės administracija (toliau – Administracija) Projekte dalyvautų kaip viena iš analizuojamų savivaldybių. Numatyta užpildyti Projekto partnerių parengtus klausimynus, dalyvauti interviu ir praktiniame seminare, pateikti informaciją apie Kretingos rajone kylančias lietaus ir potvynių vandens valdymo problemas, naudojamą infrastruktūrą, taikomus sprendimus bei įgyvendintus ir vykdomus šios srities projektus.
Pagrindinis Administracijos indėlis į Projektą būtų darbuotojų dalyvavimas Projekto veiklose ir turimos informacijos pateikimas. 
Projekto metu numatoma apibendrinti skirtingų Baltijos jūros regiono savivaldybių ir kitų suinteresuotų subjektų patirtį, nustatyti pagrindines lietaus ir potvynių vandens valdymo kliūtis bei parengti praktinį rekomendacijų gidą, pritaikomą skirtingoms savivaldybėms.
Kretingos rajono savivaldybės atvejis būtų įtrauktas į Projekto analizę, pristatant vietos problemas, taikomus sprendimus ir vykdomus projektus.
4. Lėšų poreikis ir šaltiniai. 
Projekto įgyvendinimui lėšų nereikės. Administracijos indėlį sudarys darbuotojų dalyvavimas Projekto veiklose, partnerių susitikimuose ir turimos informacijos pateikimas.
5. Kiti sprendimui priimti reikalingi pagrindimai, skaičiavimai ar paaiškinimai.
Projekto įgyvendinimo laikotarpis 2026–2028 metai.
6. Teisės akto projekto antikorupcinio vertinimo išvada dėl sprendimo projekto teikimo antikorupciniam vertinimui.
Teisės aktuose nenumatytas teisės akto projekto antikorupcinis vertinimas.
7. Autorius arba autorių grupė.
 Strateginio planavimo ir investicijų skyriaus specialistė Izabelė Vičiulytė. 



